procesaur/Wiki.mk huggingface dataset:
Црно џуџе

Црно џуџе е хипотетична ѕвезда, која настанува откако белото џуџе ќе се излади доволно за да не може да емитува светлина и топлина. Но бидејќи времето кое е потребно едно бело џуџе да се изладе доволно за да од него настане црно џуџе е подолго од моменталната старост на вселената, 13,7 милијарди години, во вселената сѐ уште не постојат црни џуџиња. Масата која ќе остани после ладењето на белото џуџе евентуално ќе премине во црно џуџе. Доколку би постоеле црни џуџиња, би било доста тешко да се откријат, бидејќи според дефиницијата тие би емитувале многу мало количество радијациа. Според една теорија црните џуџиња би можело да се откријат преку нивното гравитациско влијание.
Бидејќи подалечната еволуција на белите џуџиња зависи од многу физички прашања, како што е природата на темната материја и можноста и степенот на распаѓање на протоните, за што се знае многу малку, не е познато точно колку долго ќе му треба на едно бело џуџе да се излади доволно за да премине во црно џуџе.
Терминот ''црно џуџе'' исто така им се препишува на ѕвездени објекти кои немаат доволно маса, околу 0,08 сончеви маси, за да бидат сметани за ѕвезди. Овие објекти денес се нарекуваат кафеави џуџиња, термин создаден во 70-тите гидини на минатиот век. Црните џуџиња не се исто што и црните дупки и неутронските ѕвезди.
1 Поврзано
* Бело џуџе
* Кафеаво џуџе
Англофонски Кариби

Поимот Англофонски Кариби или Комонвелтски Кариби (англ. ''Anglophone Caribbean'' или ''Commonwealth Caribbean'') се однесува на независните англоговорни земји во карипскиот регион. Историски, кога една земја ќе стекнела полна независност од Обединетото Кралство, постоела тенденција да се прифати поимот „Англофонски Кариби“ наместо дотогашниот поим „Британски Западни Инди“ (''British Wes Indies'').
Независните островски земји кои се сметаат за дел од Англофонските Кариби се:
* Антигва и Барбуда
* Бахамите
* Барбадос
* Доминика (каде предоминира француски креол)
* Гренада (со некои говорници на француски креол)
* Јамајка
* Свети Китс и Невис
* Света Луција (каде предоминира француски креол)
* Свети Винсент и Гренадините
* Тринидад и Тобаго
Зависно од личното гледиште, поимот „Англофонски Кариби“ може да се однесува и на независните англоговорни земји кои се сметаат за „''Континентални Кариби''“. Вакви се:
* Белиз, некогашен ''Британски Хондурас''.
* Гвајана, некогашна ''Британска Гвајана''.
Во некои случаи, тука можат да потпаднат и моменталните Британски прекуморски територии, иако обично тие се нарекуваат „Британски Западни Инди“. Тие се:
* Ангвила
* Британски Девствени Острови
* Кајмански Острови
* Монтсерат
* Туркс и Кајкос
Во Англогфонските Кариби понекогаш се вбројуваат и:
* Бермуда
* Свети Мартин
* Саба
* Свети Евстахиј
* Американски Девствени Острови
Бермуда честопати е исклучена од оваа класификација бидејќи се наоѓа во Северниот Атлантски Океан. Иако се наоѓаат на Карибите, Американските Девствени Острови и англоговорните острови на Холандските Западни Инди (Холандски Антили), исто така честопати не се вбројуваат бидејќи немаат британска колонијална историја. Бидејќи Холанѓаните немале за цел да ја наметнуваат својата култура на Холандските Антили, англискиот е доминантен и службен јазик (заедно со холандскиот) на Св. Мартин, Саба и Св. Евстахиј.
1 Поврзано
* Англоамерика
* Англосфера
* Британски Западни Инди
* Кариби
* Француски Кариби (за други делови на Карибите)
26 декември (родени)

1734, Џорџ Ромни — англиски сликар.
1792, Чарлс Бебиџ — англиски математичар и пронаоѓач, татко на компјутерот.
1891, Хенри Милер — американски писател.
1893, Мао Це Тунг — кинески револуционер и претседател на владата на НР Кина.
1914, Ричард Видмарк — американски глумец.
1937, Михајло Маневски — министер за правда на Македонија.
1940, Едвард Прескот — американски економист, добитник на Нобеловата награда во 2004 година.
1947, Шан Ешноз — француски писател.
1951, Жарко Вараиќ — српски и југословенски кошаркар.
1951, Џон Скофилд — американски џез-музичар.
1963, Ларс Урлих — данско-американски рок-музичар, член на групата „Металика“.
1969, Томас Линке — германски фудбалер.
1975, Марсело Риос — чилеански тенисер.
1979, Хавиер Флоренсио — шпански велосипедист.
1989, Јохан Блејк — јамајски атлетичар.
1990, Арон Ремзи — велшки фудбалер.
1990, Денис Черишев — руски фудбалер.
Народна монархија

Народна монархија - систем на монархиско уредување каде титулата на монархот е во потесна врска со народот, а не со унитарната држава. Во некои земји тоа бил вообичаениот вид на уредување (како на пр. во Шкотска) уште од средниот век, а во некои Европски земји се јавила дури во XIX и XX век, честопати како резултат на народни револуции. Моментално Белгија е единствената земја која е официјална народна монархија. За царот на Јапонија индиректно ''се подразбира'' дека е народен владетел, бидејќи денешниот Устав на Јапонија вели дека суверенитетот лежи во народот.
1 Примери
Земја, Титула, Белешки
Свето Римско Царство, ''Крал на Римјаните'', Едно од звањата на царот
Кралство Хрватска, ''Крал на Хрватите'', подоцна проширено во ''Крал на Хрватите и Далматинците''
Кралство Португалија, ''Крал на Португалците'', Првиот португалски крал, Алфонсо Енрикес, се нарекувал ''Крал на Португалците'' за да се памети дека бил избран на бојното поле од неговите соработници и поданици; нивните потомци пак, наместо ова ја користеле титулата ''Крал на Португалија''.
Кралство Франција, ''Крал на Французите'', Употребувана од Луј XVI од 1791 до 1792, и од Луј-Филип од 1830 до 1848.
Француско Царство, ''Цар на Французите'', Користена од Наполеон I, Наполеон II (но само за кратко и само церемонијално), и Наполеон III.
Кралство Белгија, ''Крал на Белгијците'', Во употреба од уставната заклетва на Леополд I во 1831. Белгиската народна монархија денес е единствената останата монархија од ваков вид.
Кралство Грција, ''Крал на Елините'', Во употреба од 1863 до укинувањето на монархијата во 1967.
Германско Царство, ''Германски цар'', Во употреба од 1871 до 1918.
Кралство Југославија (СХС), ''Крал на Србите, Хрватите и Словенците'', Во употреба од 1918 до 1929, кога титулата се променила во ''Крал на Југославија''.
Албанско Кралство, ''Крал на Албанците'', Го употребувал кралот Зог I од 1928 до 1943.
Кралство Романија, ''Крал на Романците'', Во употреба од 1881 до 1947.
Кралство Шкотска, ''Крал на Шкотите'', Ова звање станало поретко кога Џејмс VI го наследил англискиот престол, и затоа се нарекол ''Крал на Велика Британија''. Со Унитарниот акт од 1707 г., шкотскиот престол се укинува како засебен, независен ентитет.
2 Поврзано
* Монархија
* Револуции од 1830
1 (број)

1 (еден) — број и име на знакот 1. Тој е природен број што се јавува после бројот 0, и е претходник на бројот 2.
0.1 Табела на основни пресметки
Множење, 1, 2, 3, 4, 5, 6, 7, 8, 9, 10, , 11, 12, 13, 14, 15, 16, 17, 18, 19, 20, , 21, 22, 23, 24, 25, , 50, 100, 1000
<math>1 \cdot x</math>, 1, 2, 3, 4, 5, 6, 7, 8, 9, 10, , 11, 12, 13, 14, 15, 16, 17, 18, 19, 20, , 21, 22, 23, 24, 25, , 50, 100, 1000
Делење, 1, 2, 3, 4, 5, 6, 7, 8, 9, 10, , 11, 12, 13, 14, 15
<math>1 :\ x</math>, 1, 0,5, <math>0{,}\overline{3}</math>, 0,25, 0,2, <math>0{,}1\overline{6}</math>, <math>0{,}\overline{142857}</math>, 0,125, <math>0{,}\overline{1}</math>, 0,1, , <math>0{,}\overline{09}</math>, <math>0{,}08\overline{3}</math>, <math>0{,}\overline{076923}</math>, <math>0{,}0\overline{714285}</math>, <math>0{,}0\overline{6}</math><math>x :\ 1</math>, 1, 2, 3, 4, 5, 6, 7, 8, 9, 10, , 11, 12, 13, 14, 15
Степенување, 1, 2, 3, 4, 5, 6, 7, 8, 9, 10, , 11, 12, 13, 14, 15, 16, 17, 18, 19, 20
<math>1 ^ x\,</math>, 1, 1, 1, 1, 1, 1, 1, 1, 1, 1, , 1, 1, 1, 1, 1, 1, 1, 1, 1, 1
<math>x ^ 1\,</math>, 1, 2, 3, 4, 5, 6, 7, 8, 9, 10, , 11, 12, 13, 14, 15, 16, 17, 18, 19, 20
13 (број)

13 (тринаесет) — број и име на глифот што го претставува тој број. Тој е природен број што следи после бројот 12 а претходник на бројот 14.
1 Поврзано
* Трискаидекафобија или страв од бројот 13
* Петок 13 или суеверие во врска со денот петок 13
12 (број)

12 (дванаесет) — број и име на глифот што го претставува тој број. Тој е природен број што следи после бројот 11 а претходник на бројот 13.
Делители на бројот 12 се: 1, 2, 3, 4, 6 и самиот број 12.
Содржатели на бројот дванаесет се сите броеви кои го содржат во себе и кога ќе бидат поделени со истиот, резултатот ќе изнесува цел број.
Едни од содржателите на 12 се:
* 24 (24:12=2)
* 36 (36:12=3)....
''Дванаесет е парен број.''
1 Поврзано
* Дузина
Херкул (соѕвездие)

Херкул — соѕвездие. Наречено е според митскиот јунак од римската митологија Херкул (Херакле). Ова соѕвездие било познато уште во времето на Птоломеј, а денес е петто соѕвездие по големина.
1 Наводи
* H.A. Rey, ''The Stars — A New Way To See Them''. Enlarged World-Wide Edition. Houghton Mifflin, Boston, 1997. ISBN 0-395-24830-2.
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
29 (број)

29 (дваесет и девет) — број и име на глифот што го претставува тој број. Тој е природен број што следи после бројот 28 а претходник на бројот 30.
1 Наука и астрономија
* Атомскиот број на бакар
* На Сатурн му се потребни 29 години да го заобиколи Сонцето
* Бројот на денови во февруари во престапна година.
Камелеон (соѕвездие)

Камелеон — мало соѕвездие на јужното небо. Наречено е според камелеонот, кој е еден вид гуштер. Првпат е дефинирано во 16 век. Во Австралија неофицијално се нарекува „од коњ на магаре“ („the Frying Pan“).
1 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Кентаур (соѕвездие)

Кентаур — соѕвездие од јужното небо. Едно е од најголемите соѕвездија на небото, и познато уште од времето на Птоломеј.
1 Познати ѕвезди
* Алфа Кентаур
* Проксима Кентаур
2 Наводи
**** Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Вајар (соѕвездие)

Вајар — мало и незабележливо соѕвездие на јужното небо. Првпат е забележано од Никола Луј де Лакај во XVIII век, кој го нарекол Apparatus Sculptoris („Вајарова Работилница“), но името подоцна е скратено.
1 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Алфред Драјфус

Алфред Драјфус (фр. ''Alfred Dreyfus'') бил француски артилериски офицер од еврејско потекло чие судење во 1894 година за предавство и шпионажа предизвикало голема политичка афера во француската и европската понова историја. Оваа афера и денес е позната како Аферата Драјфус. Пензиониран е со чин потполковник во 1918, откако бил рехабилитиран во 1906 и служел сѐ до крајот на Првата светска војна.
Црква Свети Александар Невски (Баку)

Црквата Александар Невски (руски: ''Александро-Невский Собор) '') е поранешна црква која се наоѓала во Баку, Азербејџан и спаѓала во склопот на Руската Православна црква. Црквата била изградена во 1898 година. Во време на комунизмот, во 1936 година црквата била разрушена.
Црква Свети Жени Мироносици

Црквата Свети Жени Мироносици (руски: ''Кафедральный Собор Святых Жён-Мироносиц'', азерски : ''Müqəddəs Mürdaşıyan Zənənlər Başkilsəsi) '') е црква која се наоѓа во Баку, Азербејџани е во склопот на Руската православна црква. Црквата била изградена во 1909 година. Во 1920 година била затворена од страна на комунистите. За време на протестите во Баку во 1990 година била опожарена од страна на руската армија. Во 2000 година била реновирана.
Црква Пресвета Богородица (Баку)

Црквата Пресвета Богородица (азербејџански : ''Bakirə Məryəmin Məsum Hamiləliyi şərəfinə kilsə'') е црква која се наоѓа во Баку, Азербејџан. Оваа црква спаѓа во склопот на Римокатоличката црква и е изградена во 1915 година. Во време на комунизмот оваа црква била разрушена во 1931 година. Од 2006 година се донела одлука црквата повторно да биде изградена.
Црква Свети Григориј (Баку)

Црквата Свети Григориј (ерменски : ''Սուրբ Գրիգոր Լուսաւորիչի Եկեղեցի'', азербејџански: ''Müqəddəs Maarifləndirici Qriqori Kilsəsi'', ''Bakı Erməni Kilsəsi'') е црква која се наоѓа во Баку, Азербејџан и е во склопот на Ерменската Апостолска црква. Црквата била изградена во 1887 година. За време на протестите во Баку во 1990 година била оштетена нејзината фасада.
Црква на Спасителот (Баку)

Црквата на Спасителот (азербејџански : ''Lüteran kilsəsi'') е црква која се наоѓа во Баку, Азербејџан. Оваа црква спаѓа во склопот на Лутеранската црква и е изградена во 1899 година во готски стил. Во време на комунизмот оваа црква била затворена. Во 1996 година била повторно отворена, а од 2001 година реновирана.
Афера Драјфус

Аферата Драјфус била политички скандал кој го поделил француското општество во периодот од раните 1890-ти до раните 1900-ти. Во центарот на аферата бил младиот артилериски капетан од еврејско потекло Алфред Драјфус, кој во 1894. бил осуден на доживотен затвор за предавство иако немало доволно докази за тоа. Тој бил испратен на отслужување на казната на Ѓаволскиот остров во Француска Гвајана. Претходно, Драјфус бил амбициозен и успешен офицер кој бил на тренинг во генерал-штабот на армијата.
Две години подоцна, во 1896., вистинскиот виновник бил откриен - тоа бил мајорот Фердинанд Валсин Естерхази. И покрај тоа, високите воени власти на Франција ги отфрлиле или ги игнорирале новите докази кои го ослободувале Драјфус од вината. Така, воениот суд во 1898. година едногласно го ослободил Естерхази од вината уште пред судењето да започне. Уште полошо, француски контра-разузнавачи фалсификувале документи кои требало да ја потврдат вината на Драјфус за шпионажа во корист на Германија.
Благодарение на интервенцијата на писателот Емил Зола, со објавувањето на писмото ''Обвинувам!'' во кое ги изложил сите овие настани, аферата излегла во јавноста. Писмото било во форма на отворено писмо до претседателот на Франција Феликс Форе. Емил Зола бил осуден за клевета поради писмото во јуни истата година, но наместо да оди во затвор пребегнал во Лондон каде што останал до падот на владата во октомври 1899. Покрај тоа, му било одземено и одликувањето „Легија на честа“. Написот предизвикал жестоки реакции и дебати во Франција, но и во цела Европа: на едната страна биле луѓето кои претпочитале општествена еднаквост, а на другата оние кои сметале дека на Драјфус не може да му се верува бидејќи е евреин.
Случајот морал да биде преиспитан, и Драјфус бил вратен од Гвајана за повторно судење во 1899. Му било понудено и помилување, но тој претпочитал да биде целосно рехабилитиран. На повтореното судење се покажало дека обвинувањата против Драјфус се без основа и тој бил ослободен и во 1906. вратен во армијата и унапреден во чин мајор. Подоцна служел во француската армија во текот на целата Прва светска војна и ја завршил службата со чин потполковник.
Ефектите од аферата Драјфус се двојни:
# На виделина се изнел антисемитизмот кој бил присутен во Франција, но и во другите земји во Европа. Тој кулминирал со холокаустот во Втората светска војна. Како реакција, се појавил ционизмот - единственото трајно решение за евреите да се ослободат од дискриминацијата го гледале во формирањето на сопствена држава.
# Преку интервенцијата на Емил Зола, се покажала силата на влијанието на интелектуалците во општеството - тој успеал да покрене јавна дебата за човековите права и да помогне во ослободувањето на невино осудениот офицер.
Црква Рождество на Пресвета Богородица (Сараево)

Пресвета Богородица (босански: ''Saborna crkva Rođenja Presvete Bogorodice''; српски: ''Саборна Црква Рођења Пресвете Богородице '') — соборна црква и една од најголемите цркви во Сараево, Босна и Херцеговина и е во склопот на Српската православна црква. Црквата се градела во периодот од 1863 година до 1874 година а нејзин архитект е папрадишкиот градител Андреја Дамјанов.
Црква на Исусовото срце (Сараево)

Сараевската катедрала (босански: ''Katedrala Srca Isusova) '') е црква која се наоѓа во Сараево, Босна и Херцеговина и е во склопот на Римокатоличката црква. Црквата била изградена во периодот од 1884 до 1889 година со елементи на готиката. Нејзина архитект е Јосип Ванкаш.
Црква Свети Михаил и Гаврил (Сараево)

Старата православна црква (српски: ''Стара православна црква'' или ''Stara pravoslavna crkva) '') е црква која се наоѓа во Сараево, Босна и Херцеговина и е во склопот на Српската православна црква. Црквата била изградена во 1539 година на темелите на некоја уште постара црква. Во 1960 година била реконструирана.
Црква Свето Преображение (Сараево)

Црквата Свето Преображение (босански: ''Crkva Svetog Preobraženja ) '') е црква која се наоѓа во Сараево, Босна и Херцеговина и е во склопот на Српската православна црква. Црквата била изградена во 1940 година. Нејзина архитект е Александар Дероко.
Индијанец (соѕвездие)

Индијанец — соѕвездие на јужното небо. Забележано е во XVI век, а името може да се однесува и на Индијците и на Индијанец.
1 Особености
Најсјајната ѕвезда од ова соѕвездие е Алфа Индијанец со привидна величина 3,11.
Епсилон Инди е една од најблиските ѕвезди до Земјата, околу 11,82 светлосни години од овде. Откриено е дека во овој систем има пар од двојно кафеаво џуџе, и долго време беше прв кандидат во истражувањата СЕТИ..
2 Историја
Ова соѕвездие е едно од дванаесетте кои ги забележал Петрус Плансиус, а за првпат се појавува на небесен глобус со пречник од 35 см, изработен во 1597 или 1598 година во Амстердам. Првиот опис на ова соѕвездие во небесен атлас го направил Јохан Бајер во неговата ''Уранометрија'' во 1603 година. Plancius portrayed the figure as a nude male with arrows in both hands but no bow.
3 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Женски младински хор „Менада“

Менада е женски младински хор од Тетово кој е формиран во 1981 година. На репертоарот хорот има околу 300 композиции од ренесансата преку класика, современи композиции, македонски музички фолклор и евергрин композиции. Македонските композитори посветиле голем број на свои дела за хорот "Менада".
1 Учество и награди
На Републичкиот натпревар во Кавадарци од 11 настапи има освоено 11 златни плакети.
Хорот е редовен учесник на Хорскиот фестивал "Техо", "Скопско лето" и "Охридско Лето". Хорот "Менада" учествувал на фестивали и конкурси во Холандија, Данска, Бугарија, Чешка, Германија, Србија, Грција, Словенија, Полска, Турција, Шпанија, Шведска, Италија, Албанија, Австрија, Романија, Португалија и др. Хорот освоил на меѓународни натпревари: прва награда во Добрич, Бугарија (1996); прва и втора награда во Гисен, Германија (1997); две втори награди во Литомишол, Чешка (1995); една втора и една трета награда во Превеза, Грција (1996, 1998); втора награда во Цеље, Словенија (1987); две први награди како и Гранд При на Фестивалот во Бад Ишл, Австрија (2001); и Меѓународна награда на Берлинскиот Хорски Фестивал 2001 година
Хорот има повеќе настапи со Македонската Филхармонија и има издадено повеќе аудио и ЦД записи, хорот е добитник на "19 Ноемвриска", награда на град Тетово, како и наградата "Кирил Пејчиновиќ".
Основач на хорот е д-р Ивица Зориќ и за својата работа добитник е на награди за диригент во Полска, Србија, Бугарија, Грција, на фестивалите во Македонија, како и највисоката државна награда "11 Октомври" во 2005 година.
Детски хор „Лале“

Лале е детски хор од Тетово. Оформен е во 1977 година од страна на диригентот д-р Ивица Зориќ. Низ многуте генерации поминале над 1.000 пред сè девојчиња иако во одделни периоди имало и машки деца. Во целиот период на постоење претставува расадник и извор на хористките на градскиот женски младински хор Менада од Тетово.
1 Награди
Во годините на постоењето за праизведби на композиции од македонски автори „Лале “ освоил многу награди и признанија, дури 10 пати е победник на републичкиот натпревар во Кавадарци а високи места освојувал на меѓународни настапи во Словенија, Србија и Бугарија. Двапати е наградуван со највисокото признание на градот Тетово.
Фауна на Македонија

Животинскиот свет во Македонија е разновиден со разни видови на диви и питоми животни.
Едни од нив човекот значително ги истребил, но исто така, многу од нив заштитил од истребување во националните паркови. Национален парк претставува ограничен дел од некоја територија во кој природата останала неизменета од страна на човекот. Тие се заштитени со закон.
1 Диви животни
Од диви животни има главно претставници на средоземната и средноевропската фауна. На средноевропската, претставници се: мечка, волк, црвена лисица, рис, дива свиња, зајак, видра, верверица, куна, јазовец и др. Од птиците: орел, јастреб, чавки, еребици, гулаб, гугутка и др. Од влекачите: желката, разни видови гуштери и змии, а од водни животни пастрамки, крап, сом, црвеноперка и др.
Во мочуриштата има разни видови барски птици, како на пример дива гуска, чапја, пеликан и др.
2 Питоми животни
Од питомите животни во Македонија постојат коњи, овци, говеда, кози, свињи, магариња и други. Од птиците најзастапени се кокошки, мисирки, гуски и пајки. Тие се одгледуваат екстензивно, но и интензивно, во организирани сточарски и живинарски фарми. Во нашава република се негува и пчеларството, како посебна гранка за проидзводство на мед. Пчелите се најкорисни меѓу инсектите. Најпозна е мариовската пчела.
Ивица Зориќ

Маестро д-р Ивица Зориќ, е македонски диригент, роден во во 1948 година. Основно образование завршил во Тетово, а средно музичко училиште во Битола. Дипломирал, магистрирал и докторирал на ФМУ во Скопје, како прв Доктор од областа на интерпретација во Република Македонија. Во 1977 година го основа детскиот хор "Лале", а во 1981 година го основа и женскиот младински хор "Менада" во Тетово.
1 Кариера
Од 1980 до јули 2007 година бил директор на ОМУ "Тодор Скаловски - Тетоец" од Тетово, под чие раководство учениците од оваа училиште освоиле 180 републички и 50 меѓународни награди. На репертоарот со хоровите со кои работи поставил повеќе од 450 композиции од различни стилови и епохи на 18 јазици. Во македонската и меѓународната културна јавност познат е пред сè како реномиран хорски диригент. Со хоровите "Лале" и "Менада" има остварено повеќе од 1000 настапи во земјава и странство. Како диригент со хоровите настапувал на фестивали, коцертни турнеи и конкурси во 17 земји: Албанија, Бугарија, Србија, Грција, Словенија, Турција, Романија, Италија, Австрија, Германија, Чешка, Полска, Шпанија, Шведска, Холандија, Данска и Португалија.
2 Награди
Како учесник на меѓународните хорски натпревари во странство ги освоил следните награди: Прва награда во Добрич, Бугарија; две втори награди во Литомишл, Чешка; една прва и една втора награда во Гисен, Германија; една втора и една трета награда во Цеље, Словенија; една втора и една трета награда во Превеза, Грција; две први награди и "Гран при" во Бад Ишл, Австрија. На меѓународниот хорски фестивал "Драган Шуплевски" во Скопје во 2002 година ја освои третата награда, а на фестивалот во Хајновка, Полска во 1999 година доделена му е наградата за најуспешен диригент на фестивалот. На републичкиот натпревар во Кавадарци со хоровите "Лале" и "Менада" освоил 21 прво место и 2 втори места, како и повеќепати награда за диригент и награди за праизведба. Повеќе македонски композитори посветиле композиции за маестро Ивица Зориќ и за хоровите со кој работи. Како музички истражувач, теоретичар и педагог од областа на хорската музика учествувал со свои трудови на домашни и меѓународни собири и трибини. Во организација на Хорскиот фестивал "ТЕХО" вклучен е од самиот почеток, денес е претседател на Управниот одбор на оваа, кај нас, единствена меѓународна хорска манифестација.
Како општественик во областа на културата, организирал повеќе од 1000 концерти на сериозна музика со реномирани домашни и странски уметници. Иницијатор и основач е на "Балканскиот хорски форум", во Тетово во 1998 година во кој членуваат претставници од Македонија, Албанија, Бугарија, Грција, Турција, Србија и Романија.
Во 1979 година ја добива "19 Ноемвриската" награда на Тетово, во 1982 година наградата "Кирил Пејчиновиќ", во 2005 највисоката државна награда на Р Македонија "11 Октомври" и во 2007 година наградата на Здружението на музички педагози за "Повеќегодишна успешна работа во областа на музичката педагогија".
Декар

Декар (да) — мерна единица за површина, најчесто за земја. Еден декар е еднаков на 10 ара, т.е. 1000 квадратни метри. Иако е основна единица, арот бил дефиниран според постарите единици на метричкиот систем, но денес не е дел од системот SI. Неговата употреба заедно со СИ единици е прифатена, но не се препорачува.
Декарот се користи ретко во светот, освен во Норвешка и земјите кои порано биле под турска власт (вклучувајќи ја и Македонија); Декарот приближно се совпаѓа со византиската стрема и отоманскиот дољум, а прецизно се совпаѓа со метричката стрема и метричкиот дољум.
1 Претворање
* 1 декар = 1000 м<sup>2</sup>* 1 декар = 10 ари
* 10 декара = 1 хектар
* 1000 декари = 1 квадратен километар
ar:ديكار
bg:Декар
en:Decare
Ар

+Споредба на единици за површина, Единица најблиска SI основна SI
1 ca, 1 m<sup>2</sup>, 1 m<sup>2</sup>
1 a, 1 dam<sup>2</sup>, 10<sup>2</sup> m<sup>2</sup>
1 ha, 1 hm<sup>2</sup>, 10<sup>4</sup> m<sup>2</sup>
100 ha, 1 км<sup>2</sup>, 10<sup>6</sup> m<sup>2</sup>
Споредби вон SI
вон SI метричка основна SI
119.6 sq yard, 1 a, 10<sup>2</sup> m<sup>2</sup>
1076.39 sq ft, 1 a, 10<sup>2</sup> m<sup>2</sup>
Ар (симбол: a) е мерна единица за површина, еднаква на 100 метри квадратни (10 m × 10 m), која се користи за изразување на големина на земјиште. Оваа единица била дефинирана според постарите облици во метричкиот систем, и така денес не припаѓа на системот SI.
Оваа единица се користи во многу земји, а особено многу во Индонезија, француско-, португалско-, словачко-, чешко-, полско-, холандско- и германско-говорни земји за мерење на недвижности; во останатите земји обично се користи квадратниот метар. Арот понекогаш се користи во комбинација со центиарот, како да речеме „10 ари 12 центиари“ = 1012 m<sup>2</sup>. Поголеми земјишта се мерат во хектари. Во земјите кои порано биле под турска власт се користи декарот, честопати под локални називи. Други претставки за множители или делители на арот не се користат вон науката. Постојат и други локални единици кои се точни множители на арот, како на пример тајландскиот раи (= 16 a).
1 „Сотка“
Арот е стандардна единица мерка за приватни плацови и парцели (наспроти големи индустриски и земјоделски имоти) во Русија и сите земји на поранешниот Советски Сојуз. Но бидејќи изворниот збор „ар“ никогаш не се употребувал во Русија, за мерење земјиште постои само зборот „хектар“, додека арот се нарекува „сотка“ (мак. ''стотка'', т.е. ''стотинка''). Така, во рускиот јазик хектарот игра улога на основна единица, а сотката е изведена, со значење „центихектар“, или (1 a × 100 ÷ 100).
2 Претворање
''Еден ар е еднаков на:''
2.1 Метрички
* 0.0001 км<sup>2</sup> (квадратни километри)
* 0.01 ха (хектари)
* 1 дам<sup>2</sup> = 10 m × 10 м (квадрат со страна од 10 метри)
* 100 м<sup>2</sup> (квадратни метри)
* 100 ca (центиари)
2.2 Англиски единици
* 0.000 038 610 2 квадратни милји (статутни)
* 0.024 710 538 меѓународни акри
* 0.024 710 439 американски геометарски акри
* приближно 1076.39 квадратни стапки
3 Други
* 0,1 стрема
4 Поврзано
* 1 E2 m² за споредба со други површини
5 Наводи
en:Hectare#Are
Брези

Брезите (науч. ''Betulaceae'') се семејство што опфаќа шест родоа на листопадни дрвја и грмушки со плодови од типот на оревчиња. Тука припаѓаат евлата, брезата, габерот, леската, црниот габер и родот ''Ostryopsis'', кои се вкупно 130 видови. Природно виреат во умерената северна полутопка, но неколку видови достигнуваат и во јужната, и тоа на Андите во Јужна Америка.
Во минатото, фамилијата најчесто била поделена на две одделни фамилии, Betulaceae (''Alnus, Betula'') и Corylaceae (останати родови). Меѓутоа, според истражувањата на APG, овие семејства се потсемејства во Betulaceae - Betuloideae и Coryloideae.
За најблиски сродници на брезоцветните се смета дека се претставниците од фамилијата ''Casuarinaceae''.
1 Еволуција
Се мисли дека брезоцветните потекнуваат од крајот на Креда (пред околу 70 милиони години), од централна Кина. Во тој период, овој регион веројатно имал средоземна клима како резултат на блискоста на морето Тетида, кое се простирало на делови од денешен Тибет и Ксинџијанг во раниот Терциер. Оваа теза наоѓа поткрепа и во тоа што сите шест родови и 52 видови се нативни за овој регион, а многу се ендемски. Веројатно сите шест рецентни родови дивергирале целосно во Олигоценот, со тоа што од сите родови во фамилијата (со исклучок на ''Ostryopsis'') се пронајдени фосили кои датираат од пред 20 милиони години.
2 Општа градба и морфологија на генеративните органи
Околуцветникот на брезоцветните растенија е прост, а може и да отсуствува. Цветовите се еднополни, со следните цветни формули: P<sub>2+2</sub>A<sub>2+2</sub> (за машките цветови) и P<sub>2+2</sub>G-<sub>(2)</sub> (за женските цветови). Машките цветови се сраснати со пазувниот лист и најчесто се состојат од 2-4 прашници (многу ретко од 1) кои се со раздвоени антери. Женските цветови обично се изградени од два сраснати плодни листови. Плодникот е потцветен, со два анатропни семенови зачетоци.
Плодот е од типот на оревче. Кај брезата и евлата, оревчињата се сместени во пазувите на задрвенетите лушпи. Кај брезата оревчињата отпаѓаат за време на зреењето, додека кај евлата тие и понатаму остануваат во една шишарковидна структура. Оревчињата кај леската, габерот и црниот габер се обвиени со обвивка која настанала со сраснување на три прицветни (заштитни) листови. Оваа обвивка кај габерот служи како орган за летање со помош на ветрот, на кој начин и се распространуваат семињата.
Католичка црква „Света Причесна“

Католичка црква „Света Причесна“ (англиски : ''Blessed Sacrament Catholic Church'') е црква која се наоѓа во Отава, Канада и е во склопот на Римокатоличката црква. Црквата била изградена во 1913 година и служела како капела, а целосната изградба завршила во 1932 година.
Баптистичка Црква

Баптистичката црква (англиски : ''Baptist Church'') е црква која се наоѓа во Отава, Канада и е во склопот на Баптистичката црква. Црквата била изградена во 1857 година. Во 1916 година црквата била проширена, а во 1928 реновирена.
Христијанска катедрала (Отава)

Црквата Доминион Шалмерс (англиски : ''Dominion Chalmers United Church'') — црква која се наоѓа во Отава, Канада и е во склопот на Англиканската црква. Црквата била изградена во XIX век. Посветена е на Томас Шалмерс.
Средна Италија

Средна (или Централна) Италија (итал. ''Italia centrale'') е географска област во Италија која се состои од 4 од 20-те региони во земјата:
* Лацио
* Марке
* Тоскана
* Умбрија
1 Поврзано
* Региони во Италија
* Северна Италија
* Јужна Италија
* Островска Италија
Англиканска црква „Св. Јован Богослов“ (Отава)

Англиканската црква Свети Јован Богослов (англиски: ''Anglican Church of St. John the Evangelist'') е црква која се наоѓа во Отава, Канада и е во склопот на Англиканската црква. Посветена е на Јован Богослов. Црквата била изградена во 1853 година.
Милји на час

Милја на час (симболи: mph, MPH, mi/h, ми/ч) е мерна единица за брзина, која го изразува бројот на милјите поминати во времетраење од еден час.
Оваа мерка се користи за брзинско ограничување, како и патна брзина на возилата во Велика Британија, САД и други земји. Се користи и за изразување на брзината со која лета една топка во разни спортови како крикетот, тенисот и бејзболот при натпревари на највисоко ниво.
Единицата за брзина во системот SI е метарот во секунда (м/с или m/s). Во најголемиот број на земји патната брзина се изразува во километри на час км/ч (км/ч). Во морепловството и воздухопловството за истата намена се претпочита јазолот: еден јазол е еднаков на една морска милја на час.
1 Претворање
1 mph е еднаква на:
* 0,44704 m/s, како изведена SI-единица
* 1,609344 км/ч
* 22/15 =1,4667 стапки во секунда
* прибл. 0,868976 јазли
При претворањето на милји на час во друга единица (или обратно), корисно е да се знае односот на милјите и часовите со другите единици за растојание и време. На пример, 1 милја е еднаква на 5.280 стапки, 1.760 јарди или 1.609,344 метри. Исто така, 1 час е еднаков на 60 минути или 3.600 секунди.
2 Поврзано
* Забрзување
* Километри на час
* Светлосна година
* Величински редови (брзина)
* Брзина
Дајбуцу

Дајбуцу (јапонски: или по стар стил (кјуџитај) ) е јапонски поим кој буквално значи „Голем Буда“ и се однесува на големите статуи на Буда или некоја негова инкарнација. На Западот, овој поим честопати се користи кога се мисли на Големиот Буда во Камакура, што е резултат на неговата популаризација во песната „Будата во Камакура“ од Радјард Киплинг, но во Јапонија, под поимот најчесто се подразбира Големиот Буда во Нара, сместен во храмот Тодај-џи, што е всушност поголема статуа.
Христова катедрала (Отава)

Христијанската црква (англиски : ''Christ Church Cathedral'') е црква која се наоѓа во Отава, Канада и е во склопот на Англиканската црква. Црквата била изградена во 19 век, а на нејзино место кон крајот на 19 век била изградена нова катедрала.
Црква Пресвета Богородица (Каиро)

Црквата Дева Марија (арапски : ''الكنيسة المعلقة '') е црква која се наоѓа во Каиро, Египет и е во склопот на Коптската православна црквацрква. Оваа црква е една од најстарите во Египет, и се смета дека била изградена во 3 век.
Коптска православна црква Свети Марко (Каиро)

Коптската црква Свети Марко (египетски: ''كنيسة مارمرقس بشارع كليوباترا'') е црква која се наоѓа во Каиро, Египет и е во склоп на Коптската православна црква. Била изградена во 1922 година во времето на папа Кирил V Александриски.
Напев на Г-жица

Напев на Г-жица (гер. ''Air auf der G-Saite'') е адаптација од германскиот виолинист Август Вилхелми на оркастрално дело од Јохан Себастијан Бах насловено како „Ер“. Делото се свири бавно и слободно, и се одликува со испреплетена хармонија и мелодија.
1 Историја
Изворното дело е споменатот „Ер“ од Оркестралната свита Бр. 3 во Д-дур, BWV 1068, компонирана за неговиот покровител, Леополд, Принц на Анхалт-Кетен некаде помеѓу 1717 и 1723 г.
Насловот доаѓа од Вилхемиевиот аранжман на делото за виолина и пијано. Со транспозиција на тоналитетот на делото од изворниот Д-дур во Ц-дур и снижување на мелодијата за една октава, Вилхеми можел да го свири ова дело на само една жица од виолината - Г-жицата.
2 Аудиоснимка
2.1 Видеоснимка
* од виолончелистот Џулијан Лојд Вебер
de:Orchestersuiten (Bach)#Suite Nr. 3 D-Dur BWV 1068
Крсте Битовски

Крсте Битовски (Габреш, Костурско, 1926 - Скопје, 9 јануари 2009) — македонски историчар и еден од основоположниците на современата македонска историографија. Заедно со Манол Пандевски се нарекувани „двата столба“ на оваа област. Има објавено над 100 научни труда, монографии, збирки на документи, статии, мемоари на историски личности, итн. Автор е и на еден том од повеќетомната „''Историја на Македонија''“.
Роден е 1926 година во с. Габреш - Костурско, егејскиот дел на Македонија. За време на Втората светска војна, тој се преселил во вардарскиот дел на Македонија, во Битола. По завршувањето на војната, и по завршувањето историја на Филозофскиот факултет, тој се вработил во Институтот за национална историја, но набрзо, следен од УДБА и домашните предавници, тој завршил 2,5 години на островот на смртта, Голи Оток, во досиејата на тајните служби воден како „интелектуален македонист“.
По излегувањето од затвор својот работен век го продолжува во Институтот за национална историја. Во 1965 година ја одбранил докторската дисертација на тема „Дејноста на Пелагониската митрополија (1878-1912)“.
За своите дела е добитник е многубројни државни награди. Добитник е на највискоката награда на Град Скопје - „13 Ноември“, републичката „11 Октомври“ и наградата „Гоце Делчев“.
1 Значајни дела
* „Дејноста на Пелагониската митрополија (1878-1912)“, Скопје, 1968.
* „Македонија и Кнежевството Бугарија (1893-1903)“, Скопје, 1977.
* „Македонија во време на Големата Источната криза (1875-1881)“, Скопје, 1882.
* „Дипломатските огласи на Илинденското востание“, Скопје, 1983.
* „Солунските атентати“, Скопје, 1985.
* „Континуитетот на македонските национално ослободителни борби во XIX и почеток на XX век“, Скопје, 1998.
* „Грчката „Македонска борба“, Скопје, 2001.
Антонио да Сангало Постариот

Антонио да Сангало Постариот (|Antonio da Sangallo il Vecchio; – ) — фирентински архитект од времето на италијанската ренесанса. Татко му, Франческо Џамберти бил дрводелец, додека брат му Џулијано да Сангало и братанецот Антонио да Сангало Помладиот биле архитекти. Антонио долго и интензивно соработувал со својот брат, но извел и ред свои независни дела. Како воен инженер бил вешт како Џулијано, и изведувал важни јавни проекти како окружување со бедеми и градење на тврдини во Арецо, Монтефјасконе, Фиренца и Рим. За негово најубаво дело како архитект се смета црквата Сан Бјаџо во Монтепулчијано, на основа на грчки крст со централна купола и две кули, мошне налик на планот на Браманте за базиликата Св. Петар. Изградил и палата во истиот град, разни цркви и палати во Монте Сан Савино, а во Фиренца изградил низа манастирски објекти за Сервиските монаси. Антонио се пензионирал рано, и подоцнежните години ги провел во земјоделски активности.
1 Наводи
**
Валкири

Валкири (во еднина валкира, од старонордиски: ''valkyrja'') или валкирии (едн. валкирија) — митолошки суштества од нордиската митологија и поезија, кои биле воинствени девици божици во придружба на богот Один, и кои им помагале на јунаците во борбите и ги носеле душите на паднатите војници во Валхала (рајот) каде што ги служеле на гозбите.
Во доменот на митологијата, валкирите всушност одлучувале која страна ќе ја добила битката.
Хапу

Хапу (маорски: ''hapū'') — отсек од едно маорско племе („иви“), кој обично се преведува како „род“. Припадноста во едно „хапу“ се одредува според семејното потекло. Едно „хапу“ е сочинето од разни „фанау“ (пошироки семејства).
Поимот буквално се преведува како „бремена“, што претставува метафора за крвното сродство кое ги обединува членовите на едно „хапу“.
1 Поврзано
* Иви
* Фанау
Ксенобиотик

Ксенобиотик (од грчки ''xenon'' = туѓо) е секое хемиско соединение кое може да се најде во еден организам, но кое најчесто не се создава, ниту пак се очекува дека ќе биде присутно во тој организам. Ксенобиотици можат да бидат и материи кои се присутни во многу поголеми концентрации од вообичаените соединенија. Поконкретно, лековите како антибиотиците се ксенобиотици во телото на човекот, бидејќи човековото тело нема способност да ги синтетизира. Меѓутоа, овој поим во екотоксикологијата се користи во контекст на загадувачи како што се диоксини и полихлорирани бифенили и нивното влијание на живиот свет. Природните соединенија можат исто така што бидат ксенобиотици доколку си најдат пат во некој друг организам каде не се присутни (на пример, природните човекови хормони можат да достигнат во организмот на рибата која живее во река каде се излева градската канализација).
Токсикант е отровен ксенобиотик, додека загадувач (полутант) е материја која загадува. Загадувачите може да се онечистувачи - некои хемиски неоргански соединенија, како DDT во водата, хемикалии, физикални фактори, тешки метали (на пример, оловото во организмот може да се ослободи по пат на лактација, тешките метали најмногу се акумулираат во коренот на морковот, цвеклото итн.) или класични загадувачи - органски материи (како ''E. coli'' во водата - фекално загадување), биолошки супстрати (штавење на кожата), крв, микроорганизми и слично.
Лудолф ван Цојлен

Лудолф ван Цојлен (герм./хол. ''Ludolph van Ceulen''), ( – ) бил германски математичар од Хилдесхајм, познат по своите пресметки на бројот π. Како и многумина Германци за време на католичките инквизиции, Цојлен се преселил во Холандија.
Подоцна Цолјен се преселил во Делфт каде предавал мечувалство и математика. Во 1594 отворил мечувалска школа во Лајден. Во 1600 бил назначен за првиот професор по математика на Лајденскиот универзитет. Починал во Лајден.
1 Пресметување на π
Лудолф ван Цојлен поминал голем дел од животот пресметувајќи ја бројната вредност на математичката константа „пи“ (π), по исти методи како оние на Архимед две илјади години порано. Потоа Цојлен дошол до 20-децимална вреност и ја објавил во ''Van den Circkel'' („За кружницата“) во 1596, а подоцна ја проширил на 35 децимали. По неговата смрт, на неговата надгробна плоча Лајден бил испишан „Лудолфовиот број“.
:3.14159265358979323846264338327950288...,
Надгробниот камен подолго време бил изгубен, но вратен во 2000 г.
16 јануари (родени)

1853, Андре Мишлен — француски индустријалец.
1924, Александар Тишма — српски и југословенски писател.
1933, Сузан Зонтаг — американска писателка.
1935, Удо Латек — германски фудбалер и тренер.
1940, Лепа Лукиќ — српска фолк-пејачка.
1948, Џон Карпентер — американски режисер и сценарист.
1950, Дамо Сузуки — јапонски музичар, пејач на групата Кен (''Can'').
1956, Тадија Качар — српски и југословенски боксер.
1956, Џеарлс Хендерсон — американски кошаркар.
1957, Митар Мириќ — српски фолк-пејач.
1959, Шаде — англиска поп-пејачка.
1961, Хари Варешановиќ — босански поп-пејач.
1962, Златко Портнер — југословенски ракометар.
1969, Рон Џоунс — американски боксер.
1974, Кејт Мос — британска манекенка.
1979, Алија — американска пејачка.
1980, Ларс Бак — дански велосипедист.
1980, Сејду Кејта — фудбалер од Мали.
1981, Ник Валенси — американски рок-музичар, член на групата Строукс (''The Strokes'').
1984, Серхио Пардиља — шпански велосипедист.
1984, Штефан Лихтштајнер — швајцарски фудбалер.
1985, Пабло Забалета — аргентински фудбалер.
1995, Такуми Минамино — јапонски фудбалер.
12 април (родени)

570, Мухамед — пророк и верски водач, основач на исламот.
1484, Антонио да Сангало Помладиот — италијански архитект од времето на ренесансата.
1577, Кристијан IV — дански крал.
1748, Антоан Лоран де Жисје — француски ботаничар, класификатор на цветните растенија.
1823, Александар Островски — руски драматург.
1839, Николај Пржевалски — руски истражувач.
1851, Едвард Волтер Маундер — англиски астроном.
1852, Фердинанд фон Линдеман — германски математичар.
1866, Викторија Пруска — пруска принцеза.
1851, Едвард Волтер Маундер — англиски астроном.
1871, Јоанис Метаксас — грчки фашист и диктатор.
1885, Робер Делоне — француски сликар.
1903, Јан Тинберген — холандски економист, добитник на Нобеловата награда во 1969 година.
1921, Сократ Маркилов — македонски борец.
1931, Леонид Дербењов — советски и руски поет.
1940, Херби Хенкок — американски џез-музичар.
1941, Боби Мур — англиски фудбалер.
1944, Хектор Чумпитаз — перуански фудбалер.
1948, Марчело Липи — италијански фудбалер и тренер.
1956, Рајко Коиќ — српски рок-музичар, член на групата Рибља чорба.
1958, Гинка Загорчева — бугарска атлетичарка.
1961, Лиза Џерард — австралиска пејачка.
1971, Шенон Доерти — американска глумица.
1973, Кристијан Панучи — италијански фудбалер и тренер.
1974, Силвињо — бразилски фудбалер.
1979, Матеја Кежман — српски фудбалер.
1983, Јелена Докиќ — југословенска и австралиска тенисерка.
1986, Блерим Џемаили — швајцарски фудбалер со македонско потекло.
1987, Луиз Адријано — бразилски фудбалер.
1988, Рики Алварес — аргентински фудбалер.
1996, Матео Беретини — италијански тенисер.
Црква Свети Игнатиус (Шангај)

Свети Игнатиус (кинески : ''聖依納爵主教座堂'') е црква која се наоѓа во Шангај, Кина и е во склопот на Римокатоличката црква. Црквата била изградена од 1905 до 1910 година, а нејзин архитект е Вилијам Дојл. Во 1978 година катедралата била реновирана.
Базилика на Исусовото Срце (Брисел)

Базиликата на Исусовото Срце (француски : ''Basilique du Sacré-Coeur or Basilique de Koekelberg) '') е црква која се наоѓа во Брисел, Белгија и е во склопот на Римокатоличката црква. Оваа е шеста по големина црква во светот, изградена во 1905 година, а за последен пат реновирана во 1971 година.
1 Наводи
*
Капелекерк

Капелекерк (француски : ''Église de la Chapelle) '') е црква која се наоѓа во Брисел, Белгија. Била изградена во 1134 година. Дел од цкрката бил разрушен во 1695 година, а истата за последен пат била реновирана во 1989 година.
Катедрала Свети Михаил и Гудула

Катедралата Свети Михаил и Гудула (француски : ''Cathédrale Saints-Michel-et-Gudule) '') е црква која се наоѓа во Брисел, Белгија. Била изградена во 1047 година. Во 13 век била реновирана во готски стил, а фасадата во 15 век.
Вртежен период

Период на свртување на едно небесно тело е времето што е потребно за да се исполни едно свртување (ротација) околу неговата оска на вртење во однос на позадината од ѕвезди. Се разликува од сончев ден на планетите.
1 Поврзано
* Полови на небесните тела
* Повратно движење
The hardest thing (албум)

The Hardest Thing е албум на Тоше Проески кој официјално излегол на 25 јануари 2009 година, на денот на неговиот роденден. Бил издаден во 120.000 до 150.000 примероци, и се продава на просториите на поранешна Југославија.
1 Список на композиции
# „Aria“ - 4:19
# „The Hardest Thing“ - 3:48
# „Beautiful to Me“ - 3:28
# „Guilty“ - 3:52
# „Glide“ - 4:29
# „Don't Hurt the Ones You Love“ - 4:03
# „Separate Ways“ - 4:51
# „Forever In A Day“ - 3:55
# „My Little One“ - 4:52
# „Aria“ - 4:14
2 Наводи
Орбитален период

Орбитален период е времето што е потребно за едно небесно тело да направи една целосна орбита околу друг објект.
Кога се споменува без понатамошни објаснувања, во астрономијата орбиталниот период се однесува сидералниот период на небесното тело, што се пресметува во однос на ѕвездите.
Постојат неколку видови на орбитални периоди за небесните тела околу Сонцето.
1 Поврзано
* Ѕвездено време
* Ѕвездена година
* Орбитални елементи
Привремени ознаки во астрономијата

Привремена ознака во астрономијата е прифатено именување на астрономските објекти кое се дава веднаш по нивното откривање. Привремената ознака вообичаено се заменува со постојана ознака откако ќе се пресмета орбитата. Кога станува збор за астероидите, толку многу се откриени, што голем дел од нив никогаш нема да се именуваат според името на оној што ги открил.
1 Наводи
*
Александар Белов

Александар Белов е име и презиме кое е често во Македонија, Бугарија и Русија. Познати личности со ова име и презиме се:
* Александар Белов (1951-1978), советски кошаркар.
* Александар Белов (роден во 1987), македонски пејач.
Конквистадор

Конквистадор (|Conquistador = ''освојувач'') — назив на било кој војник, водач, истражувач или авантурист вклучен во освојувањето на Јужна Америка по откритието на Новиот Свет од Кристофер Колумбо во 1492. година. Предводници на освојувањето на Мексико биле Ернан Кортес и Педро де Алварадо и Контрерас. Франсиско Писаро го предводел освојувањето на империјата на Инките.
Манол Пандевски

Манол Пандевски (Габрово, Струмичко, – Скопје, ) — македонски историчар и академик.
Дипломирал (1954) и докторирал (1965) на Филозофскиот факултет во Скопје. Бил директор на Институтот за национална историја (1986–1987), дописен член на Македонската академија на науките и уметностите од 1976, а редовен од 1981 година, главен уредник на проектот за повеќетомната историја на Македонија. Добитник е на многу високи награди, меѓу кои е и наградата „11 Октомври“ за животно дело.
Автор е на голем број статии и трудови. По повод неговото пензионирање, во 1987 година е објавен избор од научната дејност под наслов „''Македонското ослободително дело во XIX и XX век''“, во пет тома.
1 Библиографија
*
Шаховски самоучител

Шаховски самоучител е шаховска книга, дело на познатиот руски велемајстор Јури Авербах. Книгата е напишана во 1970 година и претставува одлично помагало, кое се препорачува за оние кои немаат големо шаховско искуство и познавање. Преку општите принципи, правила и анализи читателот е подготвен да ги разбере најзначајните шаховски елементи. Книгата е напишана на руски јазик.
1 Содржина
Делото е поделено во два дела. Првиот се состои од 44 тематски лекции, во кои е објаснета и со соодветни примери поткрепена шаховската материја. Во вој дел постојат и тестови, со цел утврдување на знаењето стекнато врз основа на претходно совладаната материја. Вториот дел е насловен „Основи на шаховската естетика“, и во него повеќе се обрнува внимание на примена на основните шаховски сознанија во текот на шаховската партија. Главно, вториот дел претставува збир на коментари анализи на најпознатите шаховски партии, кои може да послужат како пример.
2 Стил на пишување
Во ова свое дело, Јури Авербах одлично се обраќа на целната група, а то се почетниците. Книгата е напишана на лесен и разбирлив јазик, а технички недостатоци речиси и да нема. Анализите се доволни и разбирливи, а шаховските дијаграми се многу чести.